CELEX: 62013CN0292
Language: mt
Date: 2013-05-27 00:00:00
Title: Kawża C-292/13 P: Appell ippreżentat fis- 27 ta’ Mejju 2013 minn Fabryka Łożysk Tocznych-Kraśnik S.A. mis-sentenza mogħtija mill-Qorti Ġenerali (It-Tmien Awla) fit- 22 ta’ Marzu 2013 fil-Kawża T-571/10, Fabryka Łożysk Tocznych-Kraśnik S.A. vs L-Uffiċċju għall-Armonizzazzjoni fis-Suq Intern (Trade marks u Disinni) — Impexmetal

27.7.2013   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 215/11
            
         Appell ippreżentat fis-27 ta’ Mejju 2013 minn Fabryka Łożysk Tocznych-Kraśnik S.A. mis-sentenza mogħtija mill-Qorti Ġenerali (It-Tmien Awla) fit-22 ta’ Marzu 2013 fil-Kawża T-571/10, Fabryka Łożysk Tocznych-Kraśnik S.A. vs L-Uffiċċju għall-Armonizzazzjoni fis-Suq Intern (Trade marks u Disinni) — Impexmetal
   (Kawża C-292/13 P)
   2013/C 215/14
   Lingwa tal-kawża: il-Pollakk
   
      Partijiet
   
   
      Appellanti: Fabryka Łożysk Tocznych-Kraśnik S.A. (rappreżentant: P. Borowski, avukat)
   
      Partijiet oħra fil-proċeduri: L-Uffiċċju għall-Armonizzazzjoni fis-Suq Intern (Trade marks u Disinni), Impexmetal S.A.
   
      Talbiet tal-appellanti
   
   
               —
            
            
               tannulla s-sentenza fl-intier tagħha u tilqa’ r-rikors tas-16 ta’ Diċembru 2010 fl-intier tiegħu, billi tannulla d-deċiżjoni tal-Ewwel Bord tal-Appell tal-UASI tas-6 ta’ Ottubru 2010;
            
         
               —
            
            
               sussidjarjament, tannulla s-sentenza fl-intier tagħha u tirrinvija l-kawża preżenti lill-Qorti Ġenerali sabiex teżaminaha mill-ġdid;
            
         
               —
            
            
               tikkundanna lill-partijiet l-oħra fil-proċeduri għall-ispejjeż, inklużi l-ispejjeż sostnuti mill-appellanti quddiem il-Bord tal-Appell u d-Diviżjoni tal-Oppożizzjoni tal-UASI kif ukoll fil-proċeduri quddiem il-Qorti Ġenerali.
            
         
      Aggravji u argumenti prinċipali
   
   L-appellanti tallega li l-Qorti Ġenerali kisret l-Artikolu 8(1)(b) tar-Regolament Nru 207/2009, sa fejn applikat tali artikolu għal ċirkustanzi fattwali li ma humiex previsti f’din id-dispożizzjoni.
   Skont l-appellanti, din l-applikazzjoni żbaljata tal-imsemmija dispożizzjoni rriżultat mill-fatt li l-Qorti Ġenerali ddeċidiet b’mod żbaljat li t-trade mark tal-appellanti kienet simili għat-trade mark figurattiva Komunitarja preċedenti tal-intervenjenti u, għalhekk, li kien hemm probabbiltà ta’ konfużjoni min-naħa tal-pubbliku. L-appellanti sostniet li l-Qorti Ġenerali ma ħaditx inkunsiderazzjoni l-fatt li:
   
               —
            
            
               ix-xebh bejn it-trade mark ma jiġġustifikax il-fatt li din tista’ tkun is-sors ta’ probabbiltà ta’ konfużjoni;
            
         
               —
            
            
               it-trade mark tal-appellanti tagħmel parti mill-isem tal-kumpannija tagħha, liema isem ntuża ferm qabel ma ġiet ippreżentata l-applikazzjoni għal reġistrazzjoni;
            
         
               —
            
            
               din it-trade mark tikkostitwixxi s-sinjal distintiv leġittimament storiku tal-appellanti;
            
         
               —
            
            
               it-trade marks inkwistjoni kkoeżistew paċifikament għal żmien twil fl-istess suq.